Likumprojekts

**Grozījumi Publiskas personas kapitāla daļu**

**un kapitālsabiedrību pārvaldības likumā**

Izdarīt Publiskas personas kapitāla daļu un kapitālsabiedrību pārvaldības likumā (Latvijas Vēstnesis, 2014, 216. nr., 2015, 127. nr., 2016, 120.nr.) šādus grozījumus:

1. Izteikt 4.panta pirmo daļu šādā redakcijā:

“(1) Publiska persona drīkst iegūt un saglabāt līdzdalību kapitālsabiedrībā atbilstoši Valsts pārvaldes iekārtas likuma 88.pantam.”.

1. Papildināt 8.panta pirmo daļu ar 6.punktu šādā redakcijā:

“6) atkarīgā kapitālsabiedrība informāciju par kapitālsabiedrību publisko atbilstoši šā likuma 58. panta pirmajai un otrajai daļai.”.

1. Aizstāt 28.panta ceturtajā daļā vārdus “koordinācijas institūcija sagatavo informatīvo ziņojumu Ministru kabinetam” ar vārdiem “valsts kapitāla daļu turētājs sagatavo un iesniedz rīkojuma projektu Ministru kabinetam”.
2. Aizstāt 30.panta pirmajā daļā skaitli un vārdu “30.augustam” ar skaitli un vārdu “1.oktobrim”.
3. Izteikt 51. panta otrās daļas pirmo teikumu šādā redakcijā:

“Ja zaudējumi publiskas personas kapitālsabiedrībai, vai tās atkarīgajai kapitālsabiedrībai, vai tās izšķirošā ietekmē esošajai kapitālsabiedrībai nodarīti, īstenojot dalībnieka (akcionāra) vai kapitāla daļu turētāja pārstāvja likumīgu lēmumu, par tiem atbild attiecīgi dalībnieks (akcionārs) vai kapitāla daļu turētājs, ja publiskas personas augstākā lēmējinstitūcija nav lēmusi citādi. ”

1. Izteikt 52.panta pirmās daļas 1.punktu šādā redakcijā:

“1) Komerclikuma noteikumi attiecībā uz ierobežojumiem darījumu slēgšanai ar saistītajām personām;”.

1. 58.pantā:

izteikt pirmās daļas 2.punkta a) apakšpunktu šādā redakcijā:

“a) zvērināta revidenta nepārbaudītu starpperiodu pārskatu par trim, sešiem un deviņiem mēnešiem, kā arī zvērināta revidenta nepārbaudītu gada pārskatu (divu mēnešu laikā pēc pārskata perioda beigām),”;

papildināt pirmās daļas 3.punktu ar apakšpunktiem šādā redakcijā:

“(f) statūtus;

 (g) valdes, padomes (ja tāda ir izveidota) nolikumu vai citu tam pielīdzināmu dokumentu, kas regulē to darbību;

(h) informāciju par esošajiem padomes (ja tāda ir izveidota) un valdes locekļiem (par katru atsevišķi): profesionālā darba pieredze, izglītība, amati citās kapitālsabiedrībās, kā arī valdes un padomes locekļu pilnvaru termiņi.”;

izteikt ceturtās daļas 1) apakšpunktu šādā redakcijā:

 “1) starpperiodu finanšu pārskats, kas sastāv no bilances, peļņas vai zaudējumu aprēķina, pašu kapitāla izmaiņu pārskata, starpperiodu naudas plūsmas pārskata un pielikuma. Pielikumā sniedz informāciju, kas nodrošina starpperiodu pārskata atlikumu salīdzināmību ar atlikumiem iepriekšējā pārskata gada beigās (bilancei) vai iepriekšējā pārskata gada attiecīgajā periodā (peļņas vai zaudējumu aprēķinam, naudas plūsmas pārskatam, pašu kapitāla izmaiņu pārskatam), kā arī pietiekamu informāciju un skaidrojumus, lai starpperiodu finanšu pārskata lietotājs varētu gūt patiesu un skaidru priekšstatu par visām būtiskajām izmaiņām attiecībā uz bilances un peļņas vai zaudējumu aprēķina posteņiem un kapitālsabiedrības attīstības tendenci;”.

1. Papildināt 66.pantu ar trešo daļu šādā redakcijā:

“(3) Dalībnieku sapulce izņēmuma gadījumā (ja publiskas personas augstākā lēmējinstitūcija ir pieņēmusi lēmumu par valdes kompetencē esošu jautājumu, kas saistīts ar darījumu, kas būtiski ietekmē kapitālsabiedrības vidēja termiņa darbības stratēģijā noteikto aktīvu apjomu (vismaz par 15 procentiem un nav paredzēts vidēja termiņa darbības stratēģijā), vai saistīts ar  publiskas personas kapitālsabiedrības līdzdalības vai izšķirošas ietekmes iegūšanu vai izbeigšanu citā kapitālsabiedrībā), var pieņemt tādus lēmumus, kas ietilpst valdes kompetencē. Dalībnieku sapulce un publiskas personas augstākā lēmējinstitūcija, pirms lēmuma pieņemšanas par šajā panta daļā norādītajiem izņēmuma gadījumiem, saņem valdes un padomes (ja tāda ir izveidota), un koordinācijas institūcijas viedokli. Koordinācijas institūcijas viedokli jāsaņem, ja lēmums ietilpstvalsts kapitālsabiedrības, valsts kapitālsabiedrības atkarīgās kapitālsabiedrības vai valsts kapitālsabiedrības izšķirošā ietekmē esošas kapitālsabiedrības valdes kompetencē. Šajā gadījumā atbildību par šiem lēmumiem un to rezultātā radītajiem zaudējumiem kapitālsabiedrībai nosaka saskaņā ar šā likuma 51.panta otro daļu.”.

1. Papildināt 94.pantu ar trešo daļu šādā redakcijā:

“(3) Akcionāru sapulce izņēmuma gadījumā (ja publiskas personas augstākā lēmējinstitūcija ir pieņēmusi lēmumu par valdes kompetencē esošu jautājumu, kas saistīts ar darījumu, kas būtiski ietekmē kapitālsabiedrības vidēja termiņa darbības stratēģijā noteikto aktīvu apjomu (vismaz par 15 procentiem un nav paredzēts vidēja termiņa darbības stratēģijā), vai saistīts ar  publiskas personas kapitālsabiedrības līdzdalības vai izšķirošas ietekmes iegūšanu vai izbeigšanu citā kapitālsabiedrībā), var pieņemt tādus lēmumus, kas ietilpst valdes kompetencē. Akcionāru sapulce un publiskas personas augstākā lēmējinstitūcija, pirms lēmuma pieņemšanas par šajā panta daļā norādītajiem izņēmuma gadījumiem, saņem valdes un padomes (ja tāda ir izveidota), un koordinācijas institūcijas viedokli. Koordinācijas institūcijas viedokli jāsaņem, ja lēmums ietilpstvalsts kapitālsabiedrības, valsts kapitālsabiedrības atkarīgās kapitālsabiedrības vai valsts kapitālsabiedrības izšķirošā ietekmē esošas kapitālsabiedrības valdes kompetencē. Šajā gadījumā atbildību par šiem lēmumiem un to rezultātā radītajiem zaudējumiem kapitālsabiedrībai nosaka saskaņā ar šā likuma 51.panta otro daļu.”.

1. Izteikt 107.panta otrās daļas 1.punktu šādā redakcijā:

“1) ievēlēt un atsaukt valdes priekšsēdētāju un valdes locekļus”;

1. Papildināt 109.pantu ar piekto daļu šādā redakcijā:

“(5) Ar sabiedrības padomes locekli slēdz pilnvarojuma līgumu par padomes locekļa pienākumu izpildi.”.

1. 149.pantā:

izslēgt 2.punktā vārdus "no privātpersonas";

izteikt 3.punktu šādā redakcijā:

“3) kapitāla piesaistei, apmaksājot kapitāla daļas ar naudu (turpmāk šajā sadaļā – kapitāla piesaiste).”

1. 151.pantā:

izslēgt piektajā daļā vārdu “privātā”;

izslēgt sestajā daļā vārdu “privātā”.

1. 154.pantā:

papildināt trešās daļas pirmo un otro teikumu pēc vārdiem “privātās kapitālsabiedrības” ar vārdiem “vai publiski privātās kapitālsabiedrības”;

papildināt ceturtās daļas pirmo, otro un trešo teikumu pēc vārdiem “privātās kapitālsabiedrības” ar vārdiem “vai publiski privātās kapitālsabiedrības”.

Ministru prezidents M. Kučinskis

Finanšu ministre D. Reizniece-Ozola

Vīza:

Pārresoru koordinācijas centra vadītājs P.Vilks

17.05.2017. 09:25

804

V.Vesperis 67082812,

vladislavs.vesperis@pkc.mk.gov.lv